钦定古今图书集成/历象汇编/庶征典/第104卷 > 宋
## 钦定古今图书集成/历象汇编/庶征典/第104卷 > 宋

### 太祖建隆三年大雪霜

按《宋史太祖本纪》，“建隆三年三月戊午朔，厌次陨霜杀桑。夏四月乙未，延州大雨雪。丙申，宁州大雨雪，沟
洫冰。壬寅，丹州雪二尺。”

### 乾德二年正月京师雨雪八月霜冬无雪

按：《宋史太祖本纪》：“乾德二年正月辛巳，京师雨雪，雷。”

按：《五行志》：“乾德二年八月，肤施县霜，害民田，冬无。”

雪。

乾德五年冬，无雪。

按《宋史太祖本纪》。不载　按《五行志》云云。

### 开宝元年冬京师无雪

按《宋史太祖本纪》。不载　按《五行志》云云。

开宝二年冬，无雪。

按《宋史太祖本纪》。不载　按《五行志》云云。

开宝五年十二月乙卯，大雨雪。

按：《宋史太祖本纪》云云。

### 太宗太平兴国七年三月宣州霜雪害桑稼

按：《宋史太宗本纪》云云。

### 雍熙元年十二月戊戌大雨雪

按：《宋史太宗本纪》云云。

雍熙二年冬，大雪。

按：《宋史太宗本纪》：“二年癸卯，南康军言雪降三尺，大
江冰合，可胜重载。”

### 端拱元年闰五月郓州风雪伤麦

按《宋史太宗本纪》不载　按《五行志》云云。

端拱二年冬，大雨雪。

按《宋史太宗本纪》：“二年十二月丙辰，大雨雪。”

### 淳化二年冬京师无冰

按《宋史太宗本纪》。淳化二年十二月。大雨。无冰。　按
《五行志》云云。

淳化三年，大雪霜。

按：《宋史太宗本纪》：“三年九月，京兆大雪，害苗稼。
淳化四年，大雪。”

按《宋史太宗本纪》，“四年春正月乙未，大雨雪。”“二月壬
戌雨雪，大寒。遣中使赐孤老贫穷人千钱米炭。是月
商州大雨雪。”“十二月辛丑大雨雪”　按《五行志》，“四年
商州大雪，民多冻死。”

淳化五年。十一月。大寒。赐禁卫诸军缗钱有差
按《宋史太宗本纪》云云。

### 至道元年六月大热冬无雪

按：《宋史太宗本纪》：“至道元年六月，大热，民有暍死者。”

按：《五行志》：“至道元年冬，无雪。”

至道二年十二月甲寅，雨雪。

按：《宋史太宗本纪》云云。

### 真宗咸平二年岚州春霜害稼分使发粟赈之

按：《宋史真宗本纪》云云。

咸平四年三月丁丑，风雪。

按《宋史真宗本纪》云云。　按《五行志》。四年三月丁丑。
“京师及近畿诸州雪损桑。”

咸平六年十一月，苦寒，令诸路休役兵。

按：《宋史真宗本纪》云云。

### 景德元年以夏暑休兵罢役

按《宋史真宗本纪》：“景德元年四月丁卯，以隆暑，休北
边役兵。六月壬午，暑甚，罢京城工役，遣使赐暍者药。”

按：《五行志》：“景德四年七月，渭州瓦亭砦早霜，伤稼。”

### 大中祥符元年正月大雪

按《宋史真宗本纪》：“大中祥符元年正月甲戌，大雪，停
汴口蔡河夫役。”

大中祥符二年冬，温。

按《宋史真宗本纪》不载。　按《五行志》：“二年，京师冬温，
无冰。”

大中祥符五年，大寒。

按《宋史真宗本纪》：“五年十二月，京师大寒，鬻官炭四
十万，减市直之半，以济贫民。”

大中祥符九年，霜害稼。

按《宋史真宗本纪》。九年，诸州有陨霜害稼者。遣使赈
恤。除其租。　按《五行志》。九年十二月，大名、澶、相州并
霜害稼。

### 天禧元年大雪寒

按《宋史真宗本纪》，天禧元年十一月乙卯，大雪，帝谓
宰相曰：“雪固丰稔之兆，第民力未充，虑失播种，卿等
其务振劝，毋遗地利。”十二月丙寅，京城雪寒，给贫民
粥，并瘗死者。丙子严寒　按《五行志》，天禧元年十一
月，京师大雪苦寒，人多冻死，路有僵尸，遣中使埋之
四郊。

天禧二年正月，大雪。

按《宋史真宗本纪》不载。　按《五行志》：“二年正月，永州
大雪，六昼夜方止，江陵溪鱼皆冻死。”

### 仁宗天圣五年夏秋大暑毒气中人

按《宋史仁宗本纪》不载　按《五行志》云云。

### 庆历三年大雨雪雨赤雪

按《宋史仁宗本纪》，庆历三年十二月丁巳，大雨雪，河
北雨赤雪。　按《五行志》：庆历三年十二月丁巳，大雨雪。十二月二十六日，天雄军、德、博州天降红雪尽，血
雨。　按《周恭肃王元俨传》，庆历三年冬，大雨雪，木冰，
陈、楚之地尢甚，占者曰：“忧在大臣。”既而元俨病甚，上
忧形于色，亲至卧内，手调药，屏人与语，久之，所对多
忠言，赐白金五千两，固辞不受。明年正月薨。

庆历四年春，雪寒。

按《宋史仁宗本纪》：四年“春正月庚午，京城雪寒，诏三
司减价出薪米以济之。”

庆历六年六月，大热。

按：《宋史仁宗本纪》：“六年六月丙寅，以久旱，民多暍死，
命京城增凿井三百九十。”

### 皇祐四年十二月己丑雪

按《宋史仁宗本纪》，不载　按《五行志》：皇祐四年十二
月己丑，雪。初，帝以愆亢，责躬减膳，每见辅臣，忧形于
色，庞籍等因言：“臣等不能燮理阴阳，而上烦陛下责
躬引咎，愿守散秩，以避贤路。”帝曰：“是朕诚不能感天，
而惠不能及民，非卿等之过也。”是夕乃得雪。

### 至和元年正月大雪寒

按《宋史仁宗本纪》：至和元年“春正月辛未，诏京师大
寒，民多冻馁死者，有司其瘗埋之。”

至和二年，河东自春陨霜，杀桑。

按《宋史仁宗本纪》不载　按《五行志》云云。

### 嘉祐元年正月大雨雪

按宋史仁宗本纪云云　按五行志。嘉祐元年正月
甲寅朔。御大庆殿受朝。前一夕。殿庭设仗卫既具。而
大雨雪。折宫架。是日帝因感风眩。促礼行而罢。壬午。
大雨雪。泥涂尽冰。都民寒饿。死者甚众。

嘉祐四年春正月，雨雪。

按《宋史仁宗本纪》：“四年春正月，以自冬雨雪不止，遣
官分行京师，赐孤穷老疾钱，畿县委令佐为糜粥济
饥。”

嘉祐六年冬，无冰。

按：《宋史仁宗本纪》云云。

嘉祐七年冬，无冰。

按：《宋史仁宗本纪》云云。

### 英宗治平四年神宗即位霜伤谷冬无雪

按《宋史神宗本纪》。治平四年。令籴谷赈霜旱州县。
按《五行志》。四年冬。无雪。

### 神宗熙宁六年十一月大雪

按：《宋史神宗本纪》：熙宁六年十一月“丙寅，大雪，诏京
畿收养老弱冻馁者。”

### 元丰八年冬无雪

按《宋史神宗本纪》。不载　按《五行志》云云。

### 哲宗元祐元年冬无雪

按：《宋史哲宗本纪》不载　按《五行志》云云。

元祐二年，大雪，寒。

按《宋史哲宗本纪》。元祐二年十一月乙亥。大雪甚。民
冻多死。诏加振恤。死无亲属者官瘗之。十二月己丑。
大寒。罢集英殿宴　按《五行志》。二年冬。京师大雪连
月。至春不止。久阴恒寒。罢上元节游幸。降德音诸道。
元祐三年春正月雪寒。

按《宋史哲宗本纪》：“三年春正月庚申，雪寒，发京西谷
五十馀万石，损其直以纾民。二月丙戌，诏河东苦寒，
量度存恤。”

元祐四年冬，京师无雪。

按：《宋史哲宗本纪》不载　按《五行志》云云。

元祐五年冬，无冰雪。

按：《宋史哲宗本纪》不载　按《五行志》云云。

元祐八年十一月，大雪。

按《宋史哲宗本纪》。“八年十一月乙未，以雪寒振京城
民饥”　按《五行志》：“八年十一月，京师大雪，多流民。”

### 绍圣元年冬温

按：《宋史哲宗本纪》：“绍圣元年十一月壬子，以冬温无
雪，决系囚。”

### 元符二年正月朔雪

按：《宋史哲宗本纪》：“元符二年正月甲辰朔，御大庆殿，
以雪罢朝。”

元符三年秋，暑。

按《宋史哲宗本纪》：“三年七月乙巳，盛暑，中外决系囚。
丁未，放在京工役。”

### 徽宗崇宁二年春寒

按：《宋史徽宗本纪》：“崇宁二年正月丙午，以沍寒，令监
司分部决狱。”

### 政和三年大雨雪

按《宋史徽宗本纪》不载　按《五行志》，“政和三年十一
月，大雨雪，连十馀日不止，平地八尺馀，冰滑，人马不
能行。诏百官乘轿入朝，飞鸟多死。”

政和七年，大雪。

按《宋史徽宗本纪》不载。　按《五行志》：七年十二月，“大
雪，诏收养内外乞丐老幼。”

寒，甲午，雨雪交作。甲辰，大雨雪。乙巳大寒，士卒噤战
不能执，兵有僵仆者。甲寅，大雨雪，连日夜不止，十二
月癸未，大雪寒”　按《五行志》：“靖康元年闰十一月，大
雪盈三尺不止，天地晦冥，或雪未下时，阴云中有雪
丝长数寸堕地。”

靖康二年正月，大雪。四月，大寒。

按《宋史钦宗本纪》，“二年四月辛酉，北风大起，苦寒”
按《五行志》，“二年正月丁酉，大雪，天寒甚，地冰如镜，行
者不能定立。是月乙卯，车驾在青城，大雪数尺，人多
冻死。”

### 高宗建炎三年夏寒

按《宋史高宗本纪》。不载。　按《五行志》。建炎三年六月，
霖雨，夏寒。

### 绍兴元年二月雪

按《宋史高宗本纪》。不载。　按《五行志》。绍兴元年二月
寒食日，雪。

绍兴五年二月，雪。五月，大燠。

按《宋史高宗本纪》，“五年二月戊申雪。”　按《五行志》：“五
年二月乙巳，雨雪，五月，大燠四十馀日，草木焦槁，山
石灼人，暍死者甚众。”〈按雨雪日干纪志互异〉

绍兴六年二月壬寅，雨雪。

按《宋史高宗本纪》云云。　按《五行志》。作“二月癸卯雪。
绍兴七年春霜。”

按《宋史高宗本纪》不载。　按《五行志》：“七年二月庚申，
霜杀桑稼。”

绍兴十三年三月，雪。

按《宋史高宗本纪》不载。　按《五行志》，“十三年三月癸
丑，雨雪。”

绍兴十七年二月，雪。

按《宋史高宗本纪》不载。　按《五行志》，十七年二月丙
申，雪。

绍兴十八年二月，雪。

按《宋史高宗本纪》不载。　按《五行志》，十八年二月癸
卯，雪。

绍兴二十年十一月，大风雪。

按《宋史高宗本纪》不载。　按《五行志》：“三十年十一月，
建昌军新城县永安村大风雪，夜半若数百千人行
声，语笑杂扰，忽遽而凝寒阴黑，咫尺莫辨。明旦雪中
有人畜鸟兽蹄迹，流血污染十馀里，入山乃绝。”
绍兴二十八年三月丙寅，雨雪。

按：《宋史高宗本纪》云云。

绍兴二十九年二月戊戌，大雪。

按：《宋史高宗本纪》云云。

绍兴三十一年正月，大雨雪，冬，无雪。

按《宋史高宗本纪》：三十一年正月“丁亥夜风雷雨雪
交作。丙申，大雨雪。给三衙卫士行在贫民钱及薪炭，
命常平振给辅郡细民，诸路监司决狱。”　按《五行志》：
三十一年正月戊子，大雨雪，至于己亥，禁旅垒舍有
压者，寒甚。　又按志：三十一年冬无雪。

### 孝宗隆兴二年二月丁丑雨雪

按：《宋史孝宗本纪》云云。

### 乾道元年春雪寒

按《宋史孝宗本纪》不载。　按《五行志》，乾道元年二月，
大雪，三月暴寒，损苗稼。

乾道二年春，雪寒。

按《宋史孝宗本纪》不载。　按《五行志》：“二年春，大雨寒，
至于三月，损蚕麦。二月丙申，雪。”

乾道三年冬，温。

按《宋史孝宗本纪》不载。　按《五行志》：“三年冬温，少雪，
无冰。”

乾道四年二月乙卯，雪。

按《宋史孝宗本纪》云云。　按《五行志》。四年二月癸丑。
大雪。

乾道五年二月戊子，雪。冬温，无雪。

按《宋史孝宗本纪》不载　按《五行志》云云。

乾道六年，夏寒，冬温。

按《宋史孝宗本纪》。不载　按《五行志》：“六年五月，大风
雨，寒伤稼，冬温无雪，冰”

乾道七年二月丙辰，雨雪。

按《宋史孝宗本纪》不载　按《五行志》云云。

### 淳熙十二年淮水冰大雪

按《宋史孝宗本纪》不载。　按《五行志》，“淳熙十二年，淮
水冰断流，是冬大雪。自十二月至明年正月，或雪或
霰，或雹或雨，水冰沍尺馀，连日不解。台州雪深丈馀，
冻死者甚众。”

淳熙十三年十二月，赐军士雪寒钱。

按：《宋史孝宗本纪》云云。

淳熙十六年四月雪，七月霜。

按《宋史孝宗本纪》不载。　按《五行志》：“十六年四月戊
子，天水县大雨雪，伤麦。七月，阶、城、凤、泗、和州霜，杀稼几尽。”

### 光宗绍熙元年二月寒雪十二月大雪

按《宋史光宗本纪》不载。　按《五行志》，绍熙元年二月，
留寒至立夏不退。十二月，建宁府大雪，深数尺。查源
洞寇张海起，民避入山者多冻死。　又按志，二月丙
申雪。

绍熙二年，雨雪。

按《宋史光宗本纪》，二年二月庚辰朔，大雨雪。二月乙
酉，诏以阴阳失时，雷雪交作，令侍从、台谏、两省、卿监、
郎官、馆职，各具时政阙失以闻。　按《五行志》：二年正
月，行都大雪积沍，河冰厚尺馀，寒甚。是春雷雪相继，
冻雨弥月。　又按志：二月庚辰，大雪数日。　按《林大
中传》：绍熙二年春，雷雪交作。大中乃上疏曰：“仲春雷
雹，大雪”继作。“以类求之，则阴胜阳之明验也。盖男为
阳而女为阴，君子为阳而小人为阴。当辨邪正，毋使
小人得以间，当思正始之道，毋使女谒之得行。”
绍熙三年，霜杀稼，冬燠。

按《宋史光宗本纪》不载。　按《五行志》，“三年九月丁未，
和州陨霜连三日，杀稼。是月，淮西郡国稼皆伤。冬，潼
川路不雨，气燠如仲夏，日月皆赤，荥州尢甚。”

绍熙四年二月己未，雪。

按《宋史光宗本纪》不载　按《五行志》云云。

### 宁宗庆元元年冬无雪

按《宋史宁宗本纪》不载　按《五行志》云云。

庆元二年冬，无雪。

按《宋史宁宗本纪》不载　按《五行志》云云。

庆元四年冬，无雪，越岁，春燠而雷。

庆元五年二月庚午，雪。

按《宋史宁宗本纪》不载　按《五行志》云云。

庆元六年二月，雪。五月寒。冬，燠。

按《宋史宁宗本纪》不载　按《五行志》：“六年二月乙酉，
雪。五月亡暑，气凛如秋，冬燠无雪，桃李华，虫不蛰。”

### 开禧三年二月戊申雪冬少雪

按《宋史宁宗本纪》不载　按《五行志》云云。

### 嘉定元年二月甲寅雪春燠如夏

按《宋史宁宗本纪》不载　按《五行志》云云。

嘉定四年二月丙子，雪。

按《宋史宁宗本纪》不载　按《五行志》云云。

嘉定六年二月，雪。六月寒。冬，燠。

按《宋史宁宗本纪》不载。　按《五行志》：“六年二月丁亥
雪，六月亡暑，夜寒，冬燠而雷，无冰，虫不蛰。”

嘉定八年夏，大燠。

按《宋史宁宗本纪》不载　按《五行志》：“八年夏五月大
燠，草木枯槁，百泉皆竭。行都斛水百钱，江淮杯水数
十钱，暍死者甚众。”

嘉定九年二月乙酉、丙申，雪。冬，无雪。

按《宋史宁宗本纪》不载　按《五行志》云云。

嘉定十年二月庚申、壬戌，雪。

按《宋史宁宗本纪》不载　按《五行志》云云。

嘉定十三年冬，燠。

按《宋史宁宗本纪》。不载　按《五行志》。“十三年冬无冰
雪。越岁春暴燠，土燥泉竭。”

嘉定十四年正月朔，雪寒。

按《宋史宁宗本纪》：“十四年春正月丙戌朔，以雪寒，释
大理、三衙、临安、两浙诸州杖以下囚。”

嘉定十五年十二月，雪，寒。

按，《宋史宁宗本纪》：十五年十二月“丙子，以雪寒，释京
畿及两浙诸州杖以下囚。”

嘉定十七年三月雪。闰八月理宗即位。十二月雪寒
按《宋史宁宗本纪》。十七年三月癸丑雪　按《理宗本
纪》。十七年闰月即位。十二月甲午。雪寒。免京城官私
房赁地门税等钱。自是祥庆灾异寒暑皆免。

### 理宗宝庆元年四月雪十一月雪寒

按《宋史理宗本纪》。宝庆元年十一月壬午。雪寒。在京
诸军给缗钱有差。出戍之家倍之。自是祥庆、灾异。霪
雨雪寒咸给　按《五行志》。宝庆元年四月辛卯雪。

### 绍定四年二月己巳雨雪

按《宋史理宗本纪》不载　按《五行志》云云。

绍定六年三月壬子，雨雪。

按《宋史理宗本纪》不载　按《五行志》云云。

### 端平元年二月癸酉雨雪

按《宋史理宗本纪》不载　按《五行志》云云。

端平二年三月乙未，雨雪。

按《宋史理宗本纪》不载　按《五行志》云云。

### 嘉熙元年三月霜

按《宋史理宗本纪》不载　按《五行志》云云。

### 淳祐六年二月壬申雨雪

按《宋史理宗本纪》不载　按《五行志》云云。

### 宝祐元年二月壬子雨雪

按《宋史理宗本纪》不载　按《五行志》云云。

宝祐二年。三月戊子。雨雪按《宋史理宗本纪》云云。

宝祐六年二月，雨雪。

按《宋史理宗本纪》不载　按《五行志》云云。

### 开庆元年二月庚辰雨雪

按《宋史理宗本纪》不载　按《五行志》云云。

### 景定五年二月辛亥雨雪

按《宋史理宗本纪》不载　按《五行志》云云。

### 度宗咸淳六年十一月寒

按《宋史度宗本纪》，咸淳六年十一月“庚辰，诏襄、郢屯
戍将士，隆寒可闵，其赐钱二百万犒师。”

咸淳七年六月，大热。

按，《宋史度宗本纪》：“七年六月癸丑，以隆暑，给钱二百
万，赐襄郢屯戍将士。”